بطرس خوند (اتولد 1940) كان عضو فى المكتب السياسي حزب الكتايب وواحد من مؤسسين المجلس العسكري سنة 1975. اتخطف من قدام بيته فى 15 سبتمبر 1992. خوند ابتدى عمله السياسي فى حزب الكتايب اللبنانيه سنة 1956. ومسك مناصب كتيرة جوة الحزب، سنة 1976 بقى واحد من كبار المساعدين لبشير لِچميّل، اتزعم المجلس العسكري للكتايب. فى سنة 1985 كان مترشح انه يبقى رئيس المجلس العسكري وفي نفس الوقت المكتب السياسي للحزب. شغل المنصب الاخراني دة لغاية ما اتخطف سنة 1992. وكان معروف انه ليه علاقة كويسة مع زعيم القوات اللبنانيه دكتور سمير جعجع. فى 15 سبتمبر 1992 الساعة 9 وربع الصبح خوند كان رايح لمكتب الكتايب فى بيروت لما عربيته (اوبل حمرا) اتزنق عليها من عربيتين بي ام وعربية فان حمرا، 100 متر من بيته. وكان ما بين 8 لـ 10 مسلحين هاجموه وطلعوه من عربيته ودخلوه جوة الفان بالعافية. متعارف بين الناس بشكل واسع ان لسه عايش وفي سجن من السجون السورية، غالبا فى سجن Mazzeh او فى سجن سبع بحرات اللى هو تبع جهاز الاستخبارات الجوية السورية فى دمشق. بس فيه تقارير تانية بتقول انه اتنقل بعد كدة لسجن تدمر.